b'\n_START_ARTICLE_\nKonsortiet (Holb\xc3\xa6k)\n_START_PARAGRAPH_\nKonsortiet er et kvarter i det centrale Holb\xc3\xa6k. Bydelen blev udviklet i starten af 1900-tallet omkring den nybyggede Centralskole, af et konsortium best\xc3\xa5ende af k\xc3\xb8bm\xc3\xa6ndene Anders Larsen, Julius Mortensen og Carl Reffs. Vejene i kvarteret har f\xc3\xa5et navn efter legatstiftere fra Holb\xc3\xa6k K\xc3\xb8bstad._NEWLINE_Det f\xc3\xb8rste byggeri i kvarteret var arbejderboligerne p\xc3\xa5 Chr. Hansens Vej, der blev opf\xc3\xb8rt af k\xc3\xb8bmand Chr. Hansen i 1884. Kvarterets udvikling tog for alvor fart med anl\xc3\xa6gget af Centralskolen (Den nuv\xc3\xa6rende \xc3\x98stre Skole) i \xc3\xa5rene 1903-15, og kvarteret udbyggedes i \xc3\xa5rene herefter. Kvarterets markante byggerier er, udover \xc3\x98stre Skole, plejehjemmet "Holb\xc3\xa6khus" (opf\xc3\xb8rt som "De Gamles Hjem" i 1903) og den tyrkiske moske p\xc3\xa5 Smithsvej. Sidstn\xc3\xa6vnte blev oprindeligt opf\xc3\xb8rt som soldaterhjem for den n\xc3\xa6rliggende kaserne.'